ΚΑΝΟΝΙΣΜΟΣ (ΕΟΚ) αριθ. 1341/86 ΤΟΥ ΣΥΜΒΟΥΛΙΟΥ της 6ης Μα ϊου 1986 για τη μεταφορά βουτύρου στον ιταλικό οργανισμό παρέμβασης από τους οργανισμούς παρέμβασης των άλλων κρατών μελών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 12 παράγραφος 2, τον κανονισμό (ΕΟΚ) αριθ. 725/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (4), και ιδίως το άρθρο 3 παράγραφος 2, την πρόταση της Επιτροπής (5), Εκτιμώντας: ότι η αγορά της Κοινότητας χαρακτηρίζεται από την ύπαρξη σημαντικών αποθεμάτων βουτύρου που βρίσκονται κυρίως σε ορισμένα κράτη μέλη 7 ότι η Ιταλία δεν διαθέτει τέτοια αποθέματα λόγω των ειδικών χαρακτηριστικών της γαλακτοκομικής της παραγωγής και των καταναλωτικών της συνηθειών 7 ότι έχουν θεσπισθεί, σε κοινοτικό επίπεδο, νέα μέτρα για να διατεθούν καλύτερα τα δημόσια αποθέματα βουτύρου 7 ότι, από την άποψη αυτή, υπάρχουν στην Ιταλία δυνατότητες διάθεσης, οι οποίες κινδυνεύουν να μην αξιοποιηθούν, λόγω έλλειψης αποθεμάτων βουτύρου σ' αυτό το κράτος μέλος 7 ότι πρέπει, συνεπώς, να επιτραπεί η μεταφορά βουτύρου στον ιταλικό οργανισμό παρέμβασης από τους οργανισμούς παρέμβασης των άλλων κρατών μελών 7 ότι πρέπει να προβλεφθούν οι σχετικές διατάξεις για να ληφθεί υπόψη η ενέργεια αυτή σύμφωνα με τους μηχανισμούς που προβλέπονται από τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Διατίθεται στον ιταλικό οργανισμό παρέμβασης ποσότητα 20 000 τόνων βουτύρου που κατέχεται από τους οργανισμούς παρέμβασης των άλλων κρατών μελών. 2. Ο ιταλικός οργανισμός παρέμβασης αναλαμβάνει το βούτυρο πριν από την 1η Απριλίου 1987 και το πωλεί υπό τους όρους που καθορίζει η Επιτροπή. 3. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68. Οι λεπτομέρειες αυτές ορίζουν ιδίως τους οργανισμούς παρέμβασης που διαθέτουν το βούτυρο, τα μέτρα σχετικά με τη μεταφορά και τους όρους πώλησης που αναφέρονται στην παράγραφο 2.
Άρθρο 2
1. Οι οργανισμοί παρέμβασης οι οποίοι αναφέρονται στο άρθρο 1, καταχωρούν ως εξερχόμενες, στους λογαριασμούς που αναφέρει το άρθρο 4 του κανονισμού (ΕΟΚ) αριθ. 1883/78, τις παραχωρούμενες ποσότητες βουτύρου, υπό μηδενική αξία. 2. Ο ιταλικός οργανισμός παρέμβασης καταχωρεί ως εισερχόμενες, στους λογαριασμούς που αναφέρει η παράγραφος 1, τις παραλαμβανόμενες ποσότητες του βουτύρου, υπό μηδενική αξία, και τις αποτιμά, στο τέλος κάθε μήνα, στην τιμή που καθορίζεται σύμφωνα με το άρθρο 8 του κανονισμού (ΕΟΚ) αριθ. 1883/78 για τα αποθέματα που μεταφέρθηκαν στην εν λόγω χρήση. 3. Τα έξοδα μεταφοράς της ποσότητας βουτύρου που αναφέρει το άρθρο 1 εγγράφονται στους λογαριασμούς που αναφέρει η παράγραφος 1 του παρόντος άρθρου.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 6 Μα ϊου 1986.